

**המכללה לביטחון לאומי**

**מחזור מ"ה 2017-2018**

**מצעד "הגאווה" בירושלים ~ יולי 2015**

**קורס אסטרטגיה, בין תאוריה לפרקטיקה.**

**בהנחיית ד"ר, דימה אדמסקי.**

**מוגש ל: אלוף, תמיר היימן, ד"ר, דימה אדמסקי.**

**מגיש: 024357691**

**מועד : ינואר 2018**

**נושא העבודה : מצעד הגאווה בירושלים ; 30/7/2015**

**האינטראקציה שבין מפקד המרחב לבין הרוצח ישי שליסל.**

**רקע;**

## בירושלים של מטה, כפי הנראה גם בירושלים של מעלה, יש רוב מכריע נגד מצעד הגאווה. בסקר של מכון מאגר מוחות עבור קול ישראל [[1]](#endnote-1), 58% מהנשאלים, הביעו התנגדות נגד קיום המצעד בעיר ירושלים, רוב הציבור לא רוצה לראות צעדה של הומואים ולסביות ברחובות הבירה. ורק 27% תמכו בקיום המצעד ברחובות הבירה.

## 75% מתושבי ירושלים אינם רוצים לראות את ההומואים, הלסביות, צועדים ברחובות הבירה, ורק 17% מביעים תמיכה בזכותם לעשות כן.

## בקרב מצביעי המפלגות חרדיות תושבי ירושלים, המצב חמור אף יותר. 92% מתנגדים, וחלקם מאיימים באלימות כנגד המצעד.

## כך גם המוסלמים והנוצרים מתנגדים לקיום מצעדי גאווה בחוצות העיר. ככה זה בעיר שהקדושה משחקת בה, תפקיד מרכזי.

## מידי שנה עם הגעת הבקשה לקיים מצעד גאווה הפיקוד הבכיר של משטרת ישראל ומחוז ירושלים, לצד ראש העיר וקברניטה, בוחנים כל פיסת מידע בבקשה, כולל מחקר תקשורת. מיחד יש רצון חיובי לקיים את המצעד ולשוות לעיר אופי ליבראלי ועיר עולם הפתוחה לרעיונות נאורים, וגם לתיירים מכל קצווי הקשת הפוליטית המבקרים בעיר.

## מנגד, תמיד מופיעים המתנגדים והם רבים ומציעים לא לקיים את המצעד או לקיים בפורמט צנוע יותר או סגור במתחם מוגדר.

## כך חברו ועמדו הבעד והנגד, מול הבקשה לקיים מצעד " הגאווה " ב 30 ביולי 2015.

## כלל השיקולים ניצבים בשולחנו של מפקד המחוז בעיר הבירה, ניצב משה אדרי.

## מצעדי הגאווה בירושלים החלו בשנת 2002, בחסות הבית הפתוח.

**מבוא:**

פורום סגל הפיקוד הבכיר של מחוז ירושלים התכנס , מפקד המחוז הקשיב ותוכנית אבטחת מצעד הגאווה יולי 2015 הוצגה בפני הפורום הבכיר על ידי קצין האג"מ המחוזי ויצאה לדרך. בפריטי התוכנית הוצגה, האסטרטגיה והמדיניות של מפקד המחוז, **הוגדר כי מפקד המערכה הוא מפקד המרחב**. הוגדרו בנוסף, היעדים, גבולות המערכה, השחקנים, המשימות, אופן חלוקת האחריות, הפיקוד והשליטה, כמו גם תפקיד המודיעין והיחידות המחוזיות, ונקבעו העקרונות לתכנון וסד"כ לטובת המענה לתרחישיי האיום במצעד הגאווה.

בגמר הדיון, פיקוד המרחב החל בתכנון ויישום ההיערכות לניהול ופיקוד מצעד הגאווה יולי 2015. רצף האירועים שהגיעו לאחר מכן, פערי הפיקוד, המודיעין והדריכות המבצעית, צפו מעל פני השטח והמסקנה הברורה, עוד במהלך האירוע כי האירועים החריגים, ובשיאו, **רצח הנערה** (שירה בנקי ז"ל , בת 15 ו תשעה חודשים ופציעתם של שישה אזרחים.

המשטרה ללא מפכ"ל קבוע ושר משטרה במינוי חדש, יוביל את משטרת ישראל להסתגל למציאות חדשה. האומנם ?

מצעד הגאווה מתקיים בירושלים מזה כ- 13 שנים מאז שנת 2002. קיום מצעד הגאווה ככלל ובירושלים בפרט נמצא במחלוקת, בציבוריות הישראלית. המצעד מתקיים בתאום עם המארגנים, (הבית הפתוח) עריית ירושלים ומשטרת ישראל. מצעד הגאווה הינו אירוע המטופל, מפוקח ומנוהל עפ"י הנחיות המשטרה (מחוז ירושלים) ובהתאם לאסטרטגיה בפיקודו של מפקד המחוז.

פיקוד המחוז ומשטרת ישראל נערכים בכוחות גדולים ומתוגברים, מקיימים עבודת מטה סדורה הכוללת, תמונת המודיעין, ניתוח האיומים, קובעת את תרחישי הייחוס, ומגדירה את תחומי האחריות, קובעת מפקדים למשימה, מפיצה הנחיות לציבור, לצועדים ולמארגנים, קובעת את כמות השוטרים (הגלויים והסמויים), הקצאת אמצעים, שיטת הפיקוד ורמתו, כמו גם קובעת את מדרגי התאום למול גורמי ההצלה והביטחון השונים, ועוד פעולות רבות (סמויות וגלויות) הנחוצות לפיקוד וניהול אירוע כמצעד הגאווה בירושלים.

מצעד הגאווה בירושלים **אירוע סדר ציבורי**, בעל נפחי תקשורת רבים, מתקיים למרות מחאות רבות מצד גורמים רבים, בעיקר בציבור החרדי אשר מהווים איום פוטנציאלי על קיום המצעד והמשתתפים, גם המצב הביטחוני והסכסוך עם הפלסטינאים כמו גם עם ערביי מזרח ירושלים מהווים איום, סיכון ופוטנציאל לפגיעה במשתתפי מצעד הגאווה. מצב זה מציב בפני מפקד המחוז ומפקדי המרחבים איומים ואתגרים רבים ומחייב חשיבה אסטרטגית וחשיבה חדשנית, ניתוח של השחקנים והאיומים, וקביעת האסטרטגיה לפעולה ברמות השונות בתחום המודיעין, אופן ההרתעה כלפי השחקנים והאיום, בחינת גבולות המערכת, צפיית הסכנות וטיפולם על ידי מניעה ושלילת האיום מבעוד מועד באמצעות מכה ראשונה, לבחון את ההיסט והשינויים הן בזירה התקשורתית והן בזירת האירועים המתרחשים לפני הצעדה בירושלים. לאורך השנים ישנה הסתה ברשתות החברתיות כנגד קיום הצעדה ומתפתח שיח אלים בין מעורבים רבים הן בתקשורת הלאומית והן בכלי התקשורת החרדית. המצעדים מתקיימים כשמעט האירועים החריגים מטופלים באופן מיידי על ידי משטרת ישראל.

**גורם האיום ;**

במצעד הגאווה בשנת 2005, מתרחש אירוע חמור מאוד כאשר ישי שליסל (יהודי חרדי) מתפרץ לתוך הצעדה, דוקר ופוצע שלושה אזרחים. הדוקר ישי שליסל נעצר, נחקר, הועמד לדין ונשפט לעשר שנות מאסר. בעקבות האירוע החריג ואולי הסימן המובהק להיסט, משטרת ישראל מקיימת תהליך של למידה והסתגלות, משנה את התרבות האסטרטגית ביחס לאיום ולתוכניות האבטחה של המצעד, בדגש לתחום המודיעין והטכנולוגיה, ובעשר שנים הבאות עד לשנת 2015 מתקיימות הצעדות בירושלים המסתיימות ללא אירועים חריגים ומשמעותיים, כאשר בכל סיום אירוע מתקיים הליך של חשיבה מערכתית, בראשות מפקד מחוז ירושלים וסגל הפיקוד הבכיר, בסיום יורדות ההנחיות לרמת המרחבים והתחנות, פיקוד המרחבים והתחנות מתרגמים את האסטרטגיה החדשה לפעילות תכנונית אופרטיבית.

**מצעד הגאווה 2015 יוצא לדרך;**

עם תום הכנות מרובות, סיורי שטח ועבודת מטה מורחבת, מצעד הגאווה יוצא לדרך, ב-30 ביולי 2015, בשעה 18:00 ובהשתתפותם של כ-5,000 צועדים ומשתתפים באווירה חגיגית. כ-45 דקות מתחילת הצעדה, חודר ללא הפרעה למעגל הצועדים שבתחום פיקוד מפקד המרחב, **יהודי חרדי אשר דוקר**, שישה אזרחים מקרב הצועדים, **ורוצח את הנערה שירה בנקי ז"ל.** כוחות משטרה גלויים וסמויים משתלטים על הרוצח, ומובילים אותו למעצר. הפתעת הפיקוד והמודיעין לגלות כי הרוצח הינו הדוקר משנת 2005, **ישי שליסל.**

**ניתוח הסיטואציה שבין מפקד המרחב לבין האיום ( הרוצח ישי שליסל )**;

מפקד המרחב פועל **בגישה האידאליסטית** כאשר הוא נותן משקל רב לתכנון, בעבודת מטה סדורה, הכוללת הנחיות מפורטות, קבלת החלטות המתבססות על הערכת מצב, תמונת המודיעין והמציאות הביטחונית והחברתית בה הוא חי, (ולאור ניסיון אישי בחזקת -מה שהיה הוא שיהיה!) ופועל **באופן מטריאליזם / אידיאליזם.** המצעד נתפס בעיניו כאירוע חגיגי, תקשורתי ובעל משמעות חברתית. בזיכרון הארגוני של משטרת ישראל בעשר שנים האחרונות אין אירועים חריגים במצעד הגאווה בירושלים והמצעד נתפס כמו בכל שנה כמצעד הנמצא במחלוקת בציבוריות לגבי קיומו אך עובר בשקט יחסי. בתודעה המחשבתית של מפקד המרחב צרובה הצלחה, כמי שפיקד בעבר על מצעדי הגאווה בתל אביב ובירושלים שעברו בהצלחה יתרה.

מפקד המרחב לאור הצלחות העבר מבין כי התוכנית עובדת, האסטרטגיה מתאימה לרוח הזמן והאתגרים העתידיים, הידע הנרכש, הניסיון המצטבר, הדבקות בתוכנית המצליחה וההסתגלות למצב החדש הם כולם הערובה לכך שכלום לא קורה ותוכנית האבטחה שלו מצליחה. הוא זכה להוקרה והערכה מהגורמים המעורבים בקיום המצעדים בעבר, כמו גם הוא נוכח לדעת כי התוכניות שתכנן והציג בעבר פעלו לסיומם של המצעדים בהצלחה.

מפקד המרחב אינו קולט את **ההיסט** בדבר המציאות החברתית השונה בין ירושלים לתל אביב, כמו גם את ההסטה וההקצנה בתקשורת הפנימית חרדית בירושלים בנושא מצעד הגאווה ואת ההבדל בין האוכלוסייה החרדית בירושלים השונה מהאוכלוסייה החרדית בתל אביב. גם החלטת מפקד המחוז על פרדיגמה חדשה ומעבר **לחדשנות** כאשר לראשונה **עובר הפיקוד וניהול האירוע, ממפקד המחוז, לפיקוד מפקד המרחב.** מפקד המחוז מאפשר לו להשתמש בכל האמצעים והכלים הקיימים במחוז לטובת ניהול ופיקוד על האירוע. החלטת מפקד המחוז מתקבלת לאחר הבנת המציאות המורכבת בירושלים, הוא קולט את הפער ביכולת לפקד ולנהל עשרות אירועים בשבוע, מבצע הליך של **הסתגלות** ומוריד את רמת הפיקוד למפקד המרחב, מפקד המחוז מעדכן את כל הגורמים הרלוונטיים במחוז בדבר החלטתו ומנחה לסייע בידי מפקד המרחב.

למפקד המרחב מוגדרים **הסמכויות הכלים והעוצמה** שבידו לנהל אירוע מסדר גודל שכזה. מפקד המרחב אינו קולט את הצורך **להסתגל** למצב **החדש** ונמצא בפער ובחוסר וודאות לגבי המציאות המתהווה ואינו מצליח לסגור את הפער שנוצר מרגע העברת האחריות לפיקודו.

**גם ההיסט** העיקרי, בדבר **המידע לגבי שחרורו של ישי שליסל מהכלא** לפני קיום מצעד הגאווה, מקבל קשב ויחס חלקי של מפקד המרחב וזה למרות שנקלט בצורה טובה בכלים **המודיעיניים** הקיימים במחוז ירושלים.

מפקד המרחב משתמש במידע כחלק **מהאסטרטגיה** של תכנון המענה לאיומים בהתאם, לניסיון העבר, הידע הנצבר, הוא אינו מפעיל **חשיבה אסטרטגית** בכל הקשור לשינויי בסטאטוס **מעמדו של ישי שליסל מעצור למשוחרר במועד קיום הצעדה ואינו מגדירו כבעל פוטנציאל איומי**, שיש להפעיל כלפיו **מכה ראשונה** ולמנוע הגעתו למצעד בכלים ובאמצעים העומדים לרשותו לרבות **יכולות ההרתעה,** ולפעול למול אסטרטגיה נגד ערך – באמצעות שלילת חרותו ולהכריע את הרצון של ישי שליסל לממש את איומו על ידי מעצרו המוקדם, לאור הסכנה המוכחת לשלום הציבור. אפשרות נוספת היא פעולה כנגד אסטרטגית כוח, לקיים פיקוח צמוד על ישי שליסל ולקבוע ולצמצם את גבולות יכולת התנועה של ישי שליסל ביחס לזמן, מועד, מיקום הצעדה ומיקומו האישי**.**

למפקד המרחב ישנן יכולות מבצעיות **ומודיעיניות** טובות ואפילו מצוינות, וביכולתו להפעיל את כלי **ההרתעה** העומדים לרשות גורמי המבצעים והמודיעין כלפי כל איום מצד השחקנים המעורבים ובתוכם ישי שליסל. למרות יכולות ההרתעה הגבוהות לא נעשית חשיבה וניתוח של הגנאלוגיה של השחקנים / האיום, המאפשרת לייצר מערכת מתהווה ולהגדיר, את הסיכונים, ההזדמנויות, ההיסטים ופוטנציאל האיומים הקיים מכלל השחקנים ובמיוחד מישי שליסל. אשר לגביו יש ידע מוקדם ומוגדר לאור מסוכנותו המוכחת.

גם ההבנה שישי שליסל הינו שחקן רציונלי מהסוג שפועל על פי סט ערכים מוגדר החושב באופן אחר, מתוך אמונה עמוקה שבפעולתו הוא מקריב לטובת הכלל, לא שוקף ולא נבדק. החוסר בניתוח זה מסיר את היכולת לאותת באופן נהיר וברור לישי שליסל בדבר יכולות המשטרה לנקוט צעדים משמעותיים כנגדו וכן להפעיל את **אמצעי ההרתעה** הרבים כלפיו, למשל הרתעה באמצעות ענישה, מעצרו בבוקר המצעד ולהחזיקו עד לגמר המצעד ולמעשה להכריע ולשבש את הרצון שלו לבצע פעולה בזמן מצעד הגאווה. אפשרות נוספת היא הרתעה באמצעות שלילה, להוציא נגדו צו הרחקה מירושלים, ולקיים הליך של **פיקוח צמוד** על המהלכים אותם הוא מבצע לפני הצעדה ובמהלכה ולמעשה לשלוט ולסכל באופן מידי כל הגעה שלו לכיוון ירושלים והתקרבות לצועדים. ניתן להשיג הרתעה גם באמצעות מעורבות של שחקנים נוספים ומנופי לחץ כגון בני משפחה, רבנים, חברים ועוד.

פעולות **המודיעין** התקיימו ביחס דומה ושווה לכלל האיומים והשחקנים באירוע. שלושת מרכיבי המודיעין התקיימו באופן מלא בשלבים הראשונים של האירוע, יכולת המודיעין ותמונת המודיעין סייעו לגיבוש המדיניות ודרכי הפעולה כמו גם אפשרה ניתוח מקצועי ומעמיק של האיומים והסכנות הצפויות לאורך מצעד הגאווה.

**מעגל המודיעין** פעל ונעשה שימוש ברכיבים של דרישה, איסוף, עיבוד, ניתוח וביצוע מחקר ולבסוף גם הפצה. ( בחלק הזה לא אוכל להרחיב ).

מפקד המרחב לא חיבר את מעגל שרשרת המודיעין לפעולות אקטיביות מבצעיות ומקצועיות, ונשען על **התרבות האסטרטגית** המוכרת והנוחה כגישת השתקפות המראה, מפקד המרחב לא ביצע דיאגנוזה, טעה בניתוח והערכת המודיעין, לא הבין את שיקוליו, נחישותו וכוונותיו של ישי שליסל.

החרדי ישי שליסל, לאורך כל שנות מאסרו בבית הכלא דבק בגישתו הערכית, מתוך אמונה אידיאולוגית, לא הביע חרטה ואף המשיך להסיט ולטעון כי המעשה שעשה בשנת 20005, הוא המעשה הנכון לעשות. שליסל המשיך לאיים גם מתוך כותלי הכלא על הלגיטימיות של קיום מצעד הגאווה בירושלים והביע דעות קיצוניות מאוד ואיומים מפורשים בדבר כוונותיו לשבש ולפגוע בקיומה התקין של הצעדה.

גם לאחר שיחרור שליסל מכותלי הכלא, המשיך בהתנגדותו ובשיחותיו בתקשורת החרדית **ואמר בפירוש כי בכוונתו לא לאפשר את קיום מצעד הגאווה בירושלים.**

**הפתעת המודיעין** הייתה גדולה מאוד כאשר ישי שליסל לבוש כחרדי, הצליח להתל ולחדור את מעגלי הביטחון והמודיעין, לפרוץ את תוכנית האבטחה של המצעד, **ולהטיל מכה ראשונה**, רצחנית, קטלנית, אכזרית ומכרעת, לרצוח את שירה בנקי ז"ל ולפצוע שישה משתתפים נוספים, וזאת למרות שהוא הוצף כפוטנציאל איומי והיה מוכר לשוטרים אשר עסקו בפיקוד, ניהול, אבטחה ותכנון תוכנת האבטחה למצעד הגאווה ביולי 2015.

למפקד המרחב ישנה היכולת להטיל **מכה ראשונה** כלפי כל איום ידוע ומוכר ונכון הדבר גם לגבי ישי שליסל, סל האפשרויות הוא מגוון ורחב, למשל, באמצעים טכנולוגיים, ביכולות גלויות וסמויות וכן באמצעות גורמי אכיפה נוספים כגון בית המשפט, שרות בתי הסוהר, גורמי מודיעין ועוד.

מטרתה של **המכה הראשונה** במקרה הזה הוא לשבש, למנוע ולסכל באופן כמעט מוחלט מישי שליסל, לממש את איומיו.

במקרים רבים הנחתת **מכה שנייה** היא תוצאתית ומתרחשת כתגובה לאירוע שמתרחש בהווה או התרחש בעבר, מטרתה של המכה השנייה היא למנוע את התרחבות הפגיעה באזרחים ומעצרו של ישי שליסל בעיצומו של פגיעה באזרחים היא פעולה הקשורה ביכולת להגיב באופן מיידי לאירוע מתפתח שעלול להחמיר.

**סיכום;**

ב-21 ביולי 2016 התקיים שוב מצעד הגאווה בירושלים בסימן שנה לרצח, שירה בנקי ז"ל, תחת הכותרת**"כאן כדי להישאר!"** . הצועדים הניחו פרחים לזכר שירה בנקי בסמוך למקום הירצחה. הוריה של בנקי נשאו דברים בעצרת הסיום בגן העצמאות. במצעד השתתפו כ-25,000 אנשים ובכך הפכו אותו למצעד הגאווה הגדול ביותר שנערך בירושלים.  במצעד השתתפו כ-30 חברי כנסת ממגוון מפלגות.  ראש הממשלה בנימין נתניהו, פרסם ביום המצעד סרטון המביע תמיכה עקרונית בצעידה באומרו "נצעד באחדות לאור זכרה של שירה, נזכור אותה באהבה ובגעגוע, לא ניתן לאחרים לזרוע פירוד בתוכנו**.**

**משרד לביטחון הפנים עם שר חדש, גלעד ארדן, משטרת ישראל בראשות מפכ"ל חדש, רב ניצב רוני אלשיך, ומפקד מחוז חדש ניצב ירום הלוי, כולם ניצבו בפני העמדה והשאלה, האם לקיים מצעד גאווה ,ולמה לקיים מצעד בירושלים?**

**מפקד המחוז, אשר נטל את הפיקוד והגדיר עצמו "מפקד המערכה" הערכת מצב ביצע, בחינה מחודשת של כלל השיקולים, בחינת המודיעין ויצירת מודיעין חדש להרתעה, הנחה על תפיסת הפעלה אסטרטגית, המגדירה את קיום המבצע כערך בעל השלכות לאומיות, הוביל תהלכי בניין כוח המותאם למציאות האתגרית למצעד ותהלוכה של אלפי צועדים ובראשם בכירים וחברי כנסת.**

**הונחו יסודות חדשים ופרדיגמה רעננה לתפיסת הפעלת הכוח במצעד הכולל תהלוכה רחבה יותר , ארוכה יותר ומשמעותית יותר.**

**הפרדיגמה החדשה, נבחנה שוב ב יולי 2017 והוכחה כיעילה!**

**בבניין ירושלים והעם. ובא לציון גואל !**

**ביבליוגרפיה:**

1. קובוביץ, יניב. (2015). עיתון הארץ.

<https://www.haaretz.co.il/news/law/1.2725359>

1. דורון, ירון. ( 2015). nrg.
2. ינובסקי, רועי. (2015) ידיעות אחרונות.

<https://www.ynet.co.il/articles/0,7340,L-4691358,00.html>

<http://www.nrg.co.il/online/1/ART2/717/598.htm>

1. סבן, איציק. (2015). ישראל היום.

<http://www.israelhayom.co.il/article/303933>

1. אלי, יוסי. (2015). וואלה חדשות.

<https://news.walla.co.il/item/2884028>

<https://news.walla.co.il/item/2877631>

1. חכמון, אלון. (2015). מעריב.

<http://www.maariv.co.il/news/israel/Article-493734>

1. אדמסקי, דימה. (2017). התפתחות המחשבה האסטרטגית. קורס באסטרטגיה, המכללה לביטחון לאומי, מחזור מ"ה.
2. היימן, תמיר. (2017) התפתחות המחשבה האסטרטגית. קורס באסטרטגיה, המכללה לביטחון לאומי, מחזור מ"ה.
3. כספי, טלי. (2018). חוברת סיכומי שיעורים, קורס באסטרטגיה.

1. מכון מאגר מוחות, <https://news.walla.co.il/item/1126271> [↑](#endnote-ref-1)